Meghosszabbítja az Európai Központi Bankkal kötött eurolikviditást nyújtó repo megállapodását a Magyar Nemzeti Bank

Az Európai Központi Bank (EKB) és a Magyar Nemzeti Bank (MNB) 2020 júliusában repo megállapodást kötött egymással, amely eurolikviditást biztosított a magyar pénzügyi intézmények részére a koronavírus-járvány miatt fellépő piaci zavarok miatti esetleges devizalikviditási igények kezelésére. A megállapodás több alkalommal, legutóbb 2022 decemberében került meghosszabbításra az elhúzódó orosz-ukrán háború miatt kialakult pénzpiaci feszültségre való tekintettel. Az MNB kezdeményezésére az EKB 2024 januárjában a repo eszköz újabb meghosszabbításáról döntött, mellyel a repo megállapodás lejárata 2025 január végéig kitolódik.

A Magyar Nemzeti Bank üdvözli a megállapodás meghosszabbítását, melynek eredményeként a megnövekedett geopolitikai kockázatok miatt jelenleg is turbulens pénzpiaci környezetben továbbra is rendelkezésére áll többek között az EKB által nyújtott védőháló. A megállapodás támogatja, hogy a jegybank szükség esetén eurolikviditást tud juttatni a magyar pénzügyi intézmények részére, ezáltal is erősítve a monetáris transzmissziót és a pénzügyi stabilitást. Az MNB és az EKB meghosszabbított megállapodása értelmében a jegybank 4 milliárd euro likviditáshoz juthat ezen repo-ügylet keretében.

Sajtókapcsolat:

* +36 1 428 2600
* sajto@mnb.hu

Eredeti tartalom: Magyar Nemzeti Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10696/meghosszabbitja-az-europai-kozponti-bankkal-kotott-eurolikviditast-nyujto-repo-megallapodasat-a-magyar-nemzeti-bank/